**Karjeras izglītības**

**programma**

**Jelgavas novada Neklātienes vidusskola**

Jelgava

2018./2019.- 2020./2021.m.g.

**1. IZPRATNE PAR KARJERU UN TĀS VEIDOŠANU**

**Terminu skaidrojums**

**Karjera** ir cilvēka resursu efektīva izmantošana dzīves mērķu sasniegšanai, cilvēka mērķtiecīga darbība savu kompetenču pilnveidei un izaugsmei visa mūža garumā. Tas ir nepārtraukts mācīšanās un attīstības process; tā ir cilvēka virzība visa mūža garumā gan sociālajā, gan profesionālajā jomā. Karjera ir personības mērķtiecīgs, jēgpilns visas dzīves gājums, kurā summējas visas indivīda dzīves lomas, brīvā laika aktivitātes, mācības un darbs.

**Karjeras attīstība** ir indivīda personīgās dzīves, mācību un darba vadības process mūža garumā. Tas ir nepārtraukts process, kura gaitā cilvēks izmanto informāciju par sevi un apkārtējo pasauli, analizē un pielieto to, lai izvēlētos savu nodarbošanās jomu un pēc tam jau konkrētu profesiju.

**Karjeras izglītība** ir plānots pasākumu, kursu un programmu nodrošinājums izglītības iestādēs, lai palīdzētu izglītojamajiem attīstīt prasmes savu interešu, spēju un iespēju samērošanā, savu karjeras mērķu izvirzīšanā un karjeras vadīšanā, kā arī sniegtu zināšanas un izpratni par darba pasauli, tās saikni ar izglītību, par karjeras plānošanu un tālākizglītības iespējām, kā arī nodrošinātu efektīvu dalību darba dzīvē.

**Karjeras vadības prasmes** ir vadošās individuālās prasmes, kas palīdz *izprast*, *plānot*, *organizēt*, *vadīt* un *kontrolēt* savu iekšējo un ārējo resursu efektīvu izmantošanu dzīves mērķu sasniegšanai. Tās attiecas uz nepieciešamajām prasmēm, lai atrastu sev izglītības virzienu un nodrošinātu sev darbu un lai sekmīgi veidotu personīgo dzīvi.

**Profesionālās karjeras izvēles pamatnosacījumi**

Izvēloties savas profesionālās karjeras virzienu un profesiju, jāņem vērā trīs būtiski nosacījumi:

• lai profesija būtu interesanta un saistoša,

• lai profesija atbilstu spējām,

• lai varētu atrast darbu šajā profesijā.

***Plānojot savu personīgo dzīvi, veidojot profesionālo karjeru un izvēloties profesiju, ir svarīgi saprast— ko pats cilvēks GRIB un VAR, un ko VAJAG sabiedrībai.***

**GRIB** — tās ir cilvēka intereses, vēlmes, centieni, būtiskās vērtības dzīvē un darbā. No visa, ko gribētos un patiktu darīt, ir jāizvēlas nodarbošanās profesionālai realizācijai, pārējās intereses atstājot vaļaspriekiem. Veiksmīgu lēmumu palīdz pieņemt informācija par izraudzītās profesijas darba pienākumiem, darba apstākļiem u.c. faktoriem.

**VAR** — tas ir cilvēka dabisko dotumu, tajā skaitā veselības stāvokļa, un apgūto zināšanu un prasmju kopums. Kad ir apzinātas intereses un vēlmes, nepieciešams izvērtēt, vai cilvēkam piemīt šīm interesēm atbilstošas spējas. Vislabāk spējas atklājas un attīstās darbībā – mācību uzdevumos un praktiskā darbā. Lai pieņemtu veiksmīgu karjeras lēmumu, nepieciešams izzināt potenciālās darbības virziena/ profesijas saturu, darba pienākumus un apstākļus.

**VAJAG** — tās ir profesijas un kompetences, kas konkrētajā vietā un laikā ir pieprasītas darba tirgū, sabiedrībā. Izvēloties izglītības virzienu ir jāuzzina, kādas zināšanas un prasmes (kompetences) var apgūt mācoties vienā vai otrā programmā, kuru piedāvā izglītības iestādes. Jāapzinās, ka mainās pašas profesijas, to saturs un attiecīgi arī kompetences konkrēto darba uzdevumu veikšanai, tāpēc ir jābūt gatavam arī turpināt mācīties.

**Karjeras vadības prasmes**

Globālā tirgus un uz zināšanām balstītas ekonomikas apstākļos cilvēkiem ir nepieciešams nepārtraukti uzlabot savas prasmes un apgūt jaunas kompetences. Modernai, konkurētspējīgai ekonomikai ir vajadzīgi darbinieki, kam ir prasmes, zināšanas un attieksmes, ko var izmantot jebkurā darba situācijā, un kam ir spējas un vēlēšanās nepārtraukti pielāgoties un gūt panākumus mainīgajā pasaulē.

Karjeras attīstības atbalsts ietver ne tikai lietderīgu atbalstu pārejā no viena izglītības līmeņa uz citu un no mācībām uz darbu. Lai pielāgotos mainīgajām darba tirgus vajadzībām un uzņēmumu konkurētspējai, ir jāspēj ātri reaģēt darba vides mainīgajos procesos. Prasme mācīties ir svarīgs faktors konkurences izturēšanā un veiksmē. Lai noturētos darba tirgū, cilvēkam ir nepieciešamas karjeras vadības prasmes, lai kļūtu par savas karjeras resursu un darba vides procesu veiksmīgu vadītāju.

**Karjeras vadības galvenās prasmes:**

* sevis izpratnē – prasme apzināties un izvērtēt savas intereses, spējas, vērtības, u.c.;
* karjeras iespēju pētīšanā – darbs ar informatīvajiem resursiem, spēju un iespēju atbilstības izvērtēšana, nepieciešamā atbalsta atrašana;
* karjeras plānošanā – iespējamā rīcības plāna izveidošana;
* lēmuma pieņemšanā – spēja tikt galā ar nenoteiktību, risināt konkrētā brīža problēmas, radoši domāt, izglītoties visa mūža garumā.

Papildus šīm prasmēm ***veiksmīgai konkurencei darba tirgū*** ***nepieciešamas arī tādas prasmes kā:***

laika plānošana, komunikācija, prasme sadarboties, prezentēšana, prasmes mācīties, IT prasmes, kritiskā domāšana, svešvalodu zināšanas, kā arī spēja plānot un koordinēt, pārliecināt, „pārdot” savu ideju, spēja strādāt mainīgos un/ vai stresa apstākļos, spēja uzņemties risku un atbildību.

**2. KARJERAS IZGLĪTĪBA**

**Karjeras izglītības mērķis**

Karjeras izglītības mērķis ir organizēt izglītības saturu un izglītības ieguves procesu, nodrošinot izglītojamajam pašizpētei, karjeras izpētei un karjeras plānošanai un vadīšanai nepieciešamo pamatzināšanu un pamatprasmju apguvi, radīt pamatu savlaicīgu, apzinātu un ar iespējām līdzsvarotu personīgo lēmumu pieņemšanai par turpmāko izglītību.

**Karjeras izglītības uzdevumi**

1. Palīdzēt skolēniem pašattīstīties:

• izprast sevi un novērtēt savas stiprās un vājās puses;

• izveidot elastīgu skatījumu uz dzīvi un reālistiskas gaidas attiecībā uz savu karjeru;

• attīstīt prasmes un attieksmes, kas palīdzēs veidot karjeru, piemēram, pašapziņa, pašpaļāvība, spēja “sevi pasniegt”, mērķu izvirzīšana un darbības plānošana mācību un personīgajā dzīvē;

• analizēt savu personīgo pieredzi, intereses, dotumus, iemaņas un spējas, vērtības, mērķus, personīgās īpašības, sasniegumus.

2. Motivēt un palīdzēt izpētīt dažādas karjeras iespējas:

• izprast izmaiņas sabiedrībā un kā tās ietekmē karjeru attīstību;

• izpētīt dažādas karjeras un iespējas to veidošanai;

• izpētīt un izvērtēt darba tirgu, nodarbinātības un profesiju, izglītības un apmācības iespēju attīstības tendences;

• salīdzināt un samērot personīgos sasniegumus un īpašības ar tiem sasniegumiem un īpašībām, kas ir nepieciešamas konkrētai tālākai karjerai/mācībām/studijām;

• uzzināt, kur un kā iegūt vajadzīgo informāciju, resursus un palīdzību;

• gatavoties pārejai no mācībām uz darba dzīvi vai uz tālākām mācībām/citu darbu;

• izpētīt un pārdomāt savas personīgās un sabiedrības vērtības;

• uzzināt, kādas prasības izvirza darba devēji, kādas prasmes un personīgās īpašības palīdz noturēties darba tirgū.

3. Palīdzēt plānot un vadīt savu karjeru:

• apgūt karjeras vadības prasmes,

• noteikt savas attīstības vajadzības,

• pilnveidot savas zināšanas un prasmes,

• apzināties informācijas ieguves un konsultēšanas iespējas,

• veidot savu personīgās karjeras plānu,

• attīstīt pieņemto personīgo lēmumu plānu īstenošanas prasmes,

• veidot izpratni par karjeras saistību ar sasniegumiem izglītībā un mūžizglītību.

**Karjeras izglītības īstenošanas pamatprincipi**

• Karjeras izglītība ir izglītības sastāvdaļa.

• *Karjeras izglītība ir visas izglītības iestādes atbildība*.

• Tiek ievērotas vecumgrupu intereses un vajadzības.

• Mērķi ir objektīvi un sasniedzami; pasākumi – īstenojami.

• Pasākumi ir orientēti uz zināšanu un prasmju apguvi un attieksmju veidošanu.

|  |  |  |
| --- | --- | --- |
| **N.p.k.** | **Darba grupas un****atbildīgās personas** | **Darba virzieni** |
| 1. | Skolas administrācija | Mācību ekskursiju organizēšana.Projekta “Skolas soma” kultūras pasākumu apmeklēšana. |
| 2. | Atbildīgais pedagogs karjeras jautājumos | Individuālās sarunas.Motivācijas paaugstināšana.Informācijas sniegšana.Materiālu ievietošana skolas mājas lapā sadaļā “Karjeras izglītība”. |
| 3. | Mācību priekšmetu pedagogi | Mācību priekšmetu tēmu sasaiste ar karjeras izglītību. |
| 4. | Klašu audzinātāji | Audzināšanas stundu plānošana un organizācija atbilstoši skolas audzināšanas darba programmai.Sadarbība ar vecākiem. |
| 5. | Bibliotekārs | Karjeras izglītības materiālu bāzes veidošana, uzturēšana. |

Karjeras izglītības programmas īstenošanā jāiesaista sadarbības partneri, jāizmanto aktuāla informācija, jāizmanto dažādi mācību līdzekļi un atbilstoši sagatavots personāls; tās īstenošana ir jākoordinē, jāpārrauga un periodiski jāizvērtē.

**Karjeras atbalsta sistēmas organizētāji izglītības iestādē**

**3. KARJERAS IZGLĪTĪBAS PLĀNOŠANA**

Lai izglītojamos sagatavotu efektīvai pārejai no skolas uz pieaugušo darba dzīvi, skolai ir jānodrošina saviem izglītojamajiem aizvien daudzveidīgāks un lielāks mācīšanās pieredžu skaits.

Plānojot skolas karjeras izglītības pasākumus, ir jāievēro izglītības mērķis un sasniedzamās prasmes, ievērojot pēctecību pārejā no zemākas klases uz augstāku klasi, lai:

* attīstītu analītiskās un sintezējošās darbības prasmes savas karjeras plānošanai, apzinoties un respektējot savas personības spējas, talantus, intereses, vajadzības un iespējas;
* sniegtu zināšanas un veidotu izpratni par izglītības sistēmu, izglītības piedāvātajām iespējām un nosacījumiem, motivējot mūžizglītībai;
* veidotu izpratni un sniegtu zināšanas par nemitīgi mainīgo darba pasauli globalizācijas apstākļos un informācijas tehnoloģiju attīstības laikmetā;
* sniegtu un padziļinātu zināšanas un prasmes sevis raksturošanā, lai veicinātu veiksmīgu iekļaušanos izglītības un darba tirgū;
* veidotu motivāciju savu spēju attīstībai, lai kļūtu par pilntiesīgu informācijas sabiedrības locekli;
* radītu motivāciju profesionālās karjeras izvēlei un veicinātu izglītojamā konkurētspēju tālākas izglītības apguvē vai darba gaitu uzsākšanai.

**Karjeras izglītības programmas sastāvdaļas**

**Sevis izzināšanas aktivitātes**, kurās izglītojamie:

* identificē savas personīgās īpašības (fiziskās, intelektuālās, emocionālās iezīmes, prasmes, intereses un vērtības);
* izpēta personīgo īpašību un nepieciešamo prasmju samērotību, lai gūtu panākumus dažādās dzīves un darba situācijās;
* izvērtē stratēģijas un apstākļus, kas ietekmē viņu mācīšanos dažādās dzīves un darba situācijās. Iespēju apzināšanās aktivitātes iesaista skolēnus darba pasaules izpētē un iepazīšanā.

Aktivitātes var ietvert:

* dažādas darba vides iepazīšanu un pētīšanu;
* dažādu profesiju un izglītības un apmācības iespēju izpēti;
* darba pasaules vēsturisko un plānoto izmaiņu analīzi.

**Lēmumu pieņemšana** ir saistīta ar mācīšanos, kā pieņemt lēmumus, lai plānotu un vadītu savu karjeru. Skolēni iesaistās aktivitātēs, kas palīdz:

* izpētīt, kā citi cilvēki pieņem lēmumus, un saprast, kas var ietekmēt lēmuma pieņemšanu;
* identificēt atbilstošus lēmuma pieņemšanas stilus un stratēģijas;
* ģenerēt dažādas ar karjeru saistītas izvēles.

Pieņemt lēmumu par karjeras izvēli nenozīmē tikai piemērot indivīdu noteiktai profesijai. Lēmuma pieņemšanu ietekmē dažādi faktori, kuri ir jāņem vērā:

* individuālās iezīmes (veselība, vērtības, intereses, prasmes, vecums, zināšanas u.c.);
* sociālais konteksts (ģimene, vienaudži, sabiedrības grupas, sociāli-ekonomiskais statuss u.c.);
* vides konteksts (politiskie uzskati, izglītības iestādes, ģeogrāfiskais izvietojums, darba tirgus u.c.);
* citi faktori (laika perspektīvas, izdevība, izmaiņas laika gaitā u.c.).

Sagatavošanās pārmaiņām un pārejai attiecas uz tādas izpratnes un prasmju veidošanu, kādas skolēnam ir nepieciešamas, lai tiktu galā ar jaunām situācijām, gan vēlamām, gan nevēlamām. Šādas aktivitātes palīdz:

* noteikt dažādas plānotas un neplānotas dzīves/darba pārmaiņas un pārejas periodus, ar kādiem ir jāsastopas dzīves laikā;
* izpētīt, kā cilvēki reaģē uz izmaiņām;
* attīstīt prasmes, lai efektīvi pārvarētu dažādas plānotas un neplānotas pārmaiņas, piemēram, problēmu risināšanu, atbalsta tīklu identificēšanu un izmantošanu.

**Izglītības iespēju izpētes** aktivitātēs izglītojamie:

* pēta izglītības piedāvājumu un pieejamību Latvijā un pasaulē;
* izzina, kur meklēt informāciju par iespējām turpināt izglītību un ar to saistītajiem studiju fondiem, stipendijām, kredītiem gan Latvijā, gan ārvalstīs;
* izzina Latvijas izglītības sistēmu un tālākās izglītības iespējas;
* izzina būtiskākos nosacījumus studijām ārvalstīs;

**Darba pasaules iepazīšanas** aktivitātēs izglītojamie:

* mācās izprast brīvprātīgā darba nozīmi;
* izzina brīvprātīgā darba iespējas Latvijā un pasaulē;
* pēta nodarbinātības tendences mūsu valstī un pasaulē;
* apzina informāciju par darba tirgus perspektīvām;
* iepazīst dažādas profesijas, darbavietas, darba devēju prasības, darba pienākumus;
* apgūst darba meklēšanas procesu;
* pēta iespējas, kur strādāt ārpus Latvijas un kur griezties pēc palīdzības, ja tas ir nepieciešams.

**4. KARJERAS IZGLĪTĪBAS PROGRAMMA JELGAVAS NOVADA NEKLĀTIENES VIDUSSKOLĀ**

**Karjeras izglītības programmas mērķi un uzdevumi**

**Karjeras izglītības mērķis** ir –organizēt izglītības saturu un izglītības ieguves procesu atbilstoši Ministru kabineta 2013. gada 22. augusta noteikumu Nr. 530 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” prasībām, integrējot specifiskus mērķus:

* nodrošināt izglītojamam pašizpētei, karjeras izpētei un karjeras plānošanai un vadīšanai nepieciešamo pamatzināšanu un pamatprasmju apguvi;
* radīt pamatu savlaicīgu, apzinātu un ar iespējām sabalansētu personīgo lēmumu pieņemšanai par turpmāko izglītību.

**Karjeras izglītības uzdevumi:**

* nodrošināt katram izglītojamam pašnovērtēšanas metožu apguves iespējas;
* palīdzēt izmantot zināšanas par sevi, lai izprastu savas spējas, stiprās puses, intereses, prasmes un talantus, pieņemtu lēmumus, noteiktu mērķus;
* veidot katrā izglītojamā interesi par karjeru, iepazīstinot ar darba pasaules un ar to saistīto izglītību daudzveidību;
* nodrošināt katram izglītojamam iespēju apgūt mācīšanās prasmes, informācijas tehnoloģiju un citu informācijas avotu izmantošanas pamatiemaņas;
* palīdzēt katram izglītojamam pieņemt apzinātu lēmumu par turpmāko izglītību un ar to saistīto iespējamo karjeru;
* nodrošināt iespēju gūt darbības pieredzi;
* izkopt sadarbības, saskarsmes, prezentācijas prasmes, cieņu pret daudzveidību;
* veidot izglītojamajos izpratni par karjeras saistību ar sasniegumiem izglītībā un mūžizglītību.

**Jelgavas novada Neklātienes vidusskola realize neklātienes un tālmācības programmas. Lielākā daļa izglītojamo ir pieaugušie, kuri šobrīd jau atrodas darba attiecībās un jau iepriekšēja karjeras pieredze. Tālmācības klasēm audzināšanas stundas nenotiek klātienē, tāpēc skolas mājas lapā** [www.nvsk.lv](http://www.nvsk.lv) **ir izveidota sadaļa “Karjeras izglītība”, kur katram ir iespējams ielūkoties un saņemt informāciju par karjeras izglītību.**

**Karjeras izglītības īstenošanas plāns**

Karjeras izglītība tiek īstenota, balstoties uz karjeras tēmām: pašnovērtējuma veikšana, darba pasaules iepazīšana, karjeras lēmuma pieņemšana un izglītības iespēju izpēte, izmantojot dažādas darba organizācijas formas — mācību priekšmetu stundas, klases stundas, individuālās nodarbības, dažādus ārpusstundu pasākumus u.c.

|  |
| --- |
| **4.– 6. klase** |
| **Mācību priekšmeti** | **Tēmas** |
| **Valodas** | Profesijas |
| Dienas režīms |
| Manas intereses |
| Valodas kultūra |
| Rakstura īpašības |
| Mans brīvais laiks. Saziņa. Emocijas |
| **Informātika** | Teksta apstrāde – lietišķie teksti datorā. Atēlu apstrāde. Prezentāciju veidošana |
| Informācijas ieguve, komunikācijas līdzekļu izmantošana, internets |
| Tabulu veidošana, aprēķini tabulās |
| Datorlietošanas ētiskie, tiesiskie aspekti |
| Informātikas mācību priekšmeta satura sasaiste ar konkrētām profesijām; programmētājs, IT speciālists, noformētājs, maketētājs u.c. |
| **Vēsture** | Es ienāku sabiedrībā |
| **Literatūra** | Domraksts. Mans varonis tiek galā ar grūtībām |
| Mūsdienu jauniešu problēmas |
| **Sociālās zinības** | Mērķa noteikšana. Sava laika plānošana |
| Konflikts, to rašanās un risināšana |
| Mana mācīšanās taktika |
| Pienākumi un tiesības. Vēlmes un vajadzības |
| **Mājturība** | Veselība un darbs. Mājturības un tehnoloģiju mācību priekšmeta satura sasaiste ar konkrētām profesijām: amatnieks, audējs, šuvējs, pavārs, florists, galdnieks u.c. |
| Drošības noteikumi un to nepieciešamība |
| Lietišķais stils. Etiķete. |
| **Vizuālā māksla** | Vērtības vizuālajā mākslā. Darba izvērtēšana. Vizuālās mākslas mācību priekšmeta satura sasaiste ar konkrētām profesijām: dizainers, arhitekts, tēlnieks, noformētājs, scenogrāfists, stilists u.c. |
| **Klases stundas** | 4. kl. Profesijas tagadnē, pagātnē un nākotnē |
|  | 4. kl.Mani darba ieradumi |
|  | 5. kl. Mani mērķi un kā es tos varu sasniegt |
|  | 5. kl. Uzvedības etiķete |
|  | 5. kl. Sevis prezentēšana. Sadarbības prasmes |
|  | 6. kl. Kā cilvēki tiek galā ar grūtībām |
|  | 6. kl. Laika plānošana |
|  | 6. kl. Mans nākotnes redzējums |

**Sasniedzamais rezultāts:**

* mācās apzināties savu individualitāti, analizē savas rakstura īpašības, saskatot pozitīvo un negatīvo sevī ;
* novērtē, kā risināt savas problēmas, un mācās ar tām tikt galā;
* apzinās mērķtiecīgas darbības soļus un secību, lai paveiktu to, ko uzņēmies;
* apzinās savas prasmes izbeigt strīdu un panākt vienošanos, neaizskarot un neaizvainojot citus;
* veido attiecības ar citiem, pamatojoties uz cieņu, sapratni un draudzīgumu;
* mācās mierīgi un toleranti paust savu viedokli konfliktā un meklēt kopīgu risinājumu;
* mācās izvirzīt reālus un pozitīvus mērķus;
* izprot un ikdienā ievēro taisnīgumu, godīgumu un darba tikuma nepieciešamību;
* prot plānot savu dienas režīmu, ievērojot savas un citu intereses un iespējas;
* izzina un izmanto daudzpusīgas lietderīga brīvā laika pavadīšanas iespējas, atrod savām spējām un vēlmēm atbilstošāko;
* apzinās zināšanu nozīmi nākotnē;
* izprot profesiju veidus un tajās veicamo darba specifiku;
* izprot dažādo profesiju lomu sabiedrības dzīvē un veido priekšstatus par savu iespējamo nākotnes profesiju;
* pētot profesiju daudzveidību, domā par savām nākotnes iecerēm, par savām iespējām pilsētā, novadā, valstī;
* izprot publiskas uzstāšanās būtību un ir apguvis prasmes tajā piedalīties, prezentējot dažādus darbus.

|  |
| --- |
| **7.– 9. klase** |
| **Mācību priekšmeti** | **Tēmas** |  |
| **Valodas** | 7. kl. Mans hobijs |  |
|  | 7. kl. Es un mani draugi |  |
|  | 7. kl. Mani mājdzīvnieki |  |
|  | 7. kl. Mana istaba |  |
|  | 7. kl. Mans apģērbs |  |
|  | 7. kl. Saziņa: personīgais viedoklis, attieksme, pamatojums, diskusija |  |
|  | 8. kl. Lietišķie raksti – Eiropas CV |  |
|  | 8. kl. Intervija ar dažādu profesiju pārstāvjiem |  |
|  | 8. kl. Lietišķie raksti – darba sludinājuma pētīšana |  |
|  | 8. kl. Tekstveidne - pārspriedums |  |
|  | 9. kl. Dienas režīms |  |
|  | 9. kl.Izglītības sistēmas dažādās valstīs. Izglītības iespējas dažādās valstīs |  |
|  | 9. kl.Publiskā uzstāšanās - sevis prezentēšana |  |
|  | 9. kl. CV |  |
|  | 9. kl. Publiskā runa - sevis prezentēšana |  |
|  | 9. kl. Lietišķie raksti |  |
| **Literatūra** | 7. kl. Boņuka, Billes un mana bērnība |  |
|  | Galvenās domas (atziņas) un tēmas noteikšana. Informācijas atlase. Literatūras zināšanu nozīme profesijas izvēlē un darba tirgū.  |  |
|  | Personības literatūrā (biogrāfiju analīze). |  |
| **Informātika** | Teksta apstrāde, aprēķini tabulās, diagrammu veidošana, prezentācijas, internets |  |
| Informātikas zināšanu nozīme profesijas izvēlē un darba tirgū. |  |
| Informātikas mācību priekšmeta satura sasaiste ar konkrētām profesijām; programmētājs, IT speciālists, noformētājs, maketētājs u.c. |  |
| Personības IT jomā (biogrāfiju analīze). |  |
| **Ģeogrāfija** | 7. kl. Klimata pārmaiņas un veselība |  |
| 8. kl. Darbaspēka migrācija ES |  |
| 8. kl. Darba vietas dažādās valstīs |  |
| 9. kl. Saimniecības nozares un ar tām saistītas profesijas Latvijā |  |
| Pētnieciskā un praktiskā darba plānošana. Ģeogrāfijas zināšanu nozīme profesijas izvēlē un darba tirgū. Ģeogrāfijas mācību priekšmeta satura sasaiste ar konkrētām profesijām: klimatologs, hidrologs, meteorologs, tūrisma speciālists u.c. |  |
| Personības ģeogrāfijā (biogrāfiju analīze) |  |
| **Vēsture** | 7. kl. Nodarbinātība seno baltu ciltīs |  |
| 8. kl. Strādnieku kustība 19.gs. pēdējā trešdaļā |  |
| 8. kl. Ekonomiskā attīstība Eiropā un ASV 19.gs. beigās |  |
| Cēloņu un seku mijsakarības. Argumentētās diskusijas.Vēstures zināšanu nozīme profesijas izvēlē un darba tirgū. |  |
| Sasniegumi izglītībā, zinātnē, kultūrā. |  |
| Vēstures mācību priekšmeta satura sasaiste ar konkrētām profesijām: vēsturnieks, sociologs, politologs, jurists, arheologs, profesijas iekšlietu un aizsardzības jomā u.c. |  |
| Personības vēsturē (biogrāfiju analīze) |  |
| **Mājturība** | Rokdarbi – zeķu adīšana, kulinātija (saistīto profesiju analīze). Mājturības un tehnoloģiju mācību priekšmeta satura sasaiste ar konkrētām profesijām: amatnieks, audējs, šuvējs, pavārs, florists, galdnieks u.c. |  |
| Etiķete. Ģērbšanās. Higiēna. Veselīgs uzturs. |  |
| **Sociālās zinības** | 7. kl. Atkarības |  |
|  | 7. kl. Lietišķās saskarsmes etiķete |  |
|  | 8. kl. Droša sociālā vide |  |
|  | 8. kl. Darbs un karjera. Savas nākotnes profesionālās darbības jomas izvēle, izvērtējot savas spējas, intereses un sabiedrības vajadzības. |  |
|  | 9. kl. Darba likumdošana |  |
|  | 9. kl. Ģimenes budžets, skolas budžets |  |
|  | 9. kl. Civillikums |  |
|  | 9. kl. Nodokļi |  |
|  | 9. kl. Cilvēks, sabiedrība, karjera, rīcība |  |
| **Vizuālā māksla** | Nozares mākslā un kultūrā. Darba plānošana. Vizuālās mākslas zināšanu nozīme profesijas izvēlē un darba tirgū.Personības mākslā un kultūrā (biogrāfiju analīze) |  |
| Vizuālās mākslas mācību priekšmeta satura sasaiste ar konkrētām profesijām: dizainers, arhitekts, tēlnieks, noformētājs, scenogrāfists, stilists u.c. |  |
| **Mūzika** | Improvizācija.Uzstāšanās māksla.Mūzikas zināšanu nozīme profesijas izvēlē un darba tirgū.Personības mūzikā (biogrāfiju analīze). |  |
| Mūzikas mācību priekšmeta satura sasaiste ar konkrētām profesijām: mūziķis, dziedātājs, pasākumu organizators, dīdžejs, aktieris u.c. |  |
| **Ķīmija** | 8. kl. Ķīmiskie atkritumi un to pārstrāde |  |
| 8. kl. Personības ķīmijā (biogrāfiju analīze) |  |
| 9. kl. Ķīmija sadzīvē |  |
| Ķīmijas mācību priekšmeta satura sasaiste ar konkrētām profesijām: ķīmiķis, farmaceits, agronoms u.c. |  |
| Pieņēmumu, pamatojumu un secinājumu izteikšana, izmantojot pierādījumus.Ķīmijas zināšanu nozīme profesijas izvēlē un darba tirgū. |  |
| **Fizika** | Izcilākie fiziķi (biogrāfiju analīze) |  |
| Hipotēzes formulēšana.Fizikas zināšanu nozīme profesijas izvēlē un darba tirgū. |  |
| Fizikas mācību priekšmeta satura sasaiste ar konkrētām profesijām: elektroinženieris, metālapstrādes speciālists, ģeofiziķis, metrologs u.c. |  |
| **Klases stundas** | 7. kl. Manas vajadzības, vēlmes un spējas. Pašvērtējums |  |
|  | 7. kl. Mans raksturs un paradumi |  |
|  | 7. kl. Uztveres tipi, temperamenti |  |
|  | 7. kl. Mācies mācīties |  |
|  | 8. kl. Darbs un vaļasprieki. Izglītības vērtība |  |
|  | 8. kl. Darba sludinājuma pētīšana |  |
|  | 8. kl. Darba prestižs un perspektīvas |  |
|  | 8. kl. Sapnis vai realitāte |  |
|  | 8. kl. Manu vecāku profesijas un karjeras izaugsmes iespējas |  |
|  | 9. kl. Karjeras plānošana |  |
|  | 9. kl. Sekmju plānošana un izvērtēšana |  |
|  | 9. kl. Lēmumu pieņemšana, atbildība |  |
|  | 9. kl. Iekļaušanās darba tirgū. Profesionālā virzība. Profesionālā piemērotība |  |

**Sasniedzamais rezultāts:**

* apzinās savu individualitāti, atšķirību no citiem, analizē savas īpašības;
* apzināti savu darbību virza mērķu sasniegšanai;
* mācās izvirzīt reālus mērķus, apzināti rīkojas to sasniegšanai;
* novērtē sava gribasspēka, neatlaidības un personīgā ieguldījuma nozīmīgumu dzīves mērķu sasniegšanā;
* saprot, kā skolā, ārpusskolas aktivitātēs un ikdienā var attīstīt savas intereses, spējas un dotības;
* apzinās interešu izglītības un brīvprātīgo darba nozīmi savas pašattīstības veicināšanā;
* zina dažādus avotus, kur meklēt informāciju par izglītības iespējām;
* izprot saistību starp izglītību, profesiju un nodarbinātību;
* izprot Latvijas izglītības sistēmu un savas tālākās izglītības iespējas;
* apzinās karjeras nozīmi cilvēka dzīvē un saprot karjeras plānošanas pamatnosacījumus;
* prot savākt, apkopot un analizēt atbilstošu informāciju par profesijām, izzina savas turpmākās izglītības iespējas;
* ir apzinājis sev saistošās profesijas;
* ir apgūtas plānošanas prasmes un veicināta spēja uzņemties atbildību par savu plānu īstenošanu;
* prot pieņemt ar karjeras izvēli saistītus lēmumus.

|  |
| --- |
| **10.– 12. klase** |
| **Mācību priekšmeti** | **Tēmas** |  |
| **Klases stundas** | 10. kl. Mani sapņi un nākotnes nodomi |  |
|  | 10. kl. Manas intereses un prasmes |  |
|  | 10. kl. Ģimene un tās ietekme |  |
|  | 10. kl. Riskēt vai vispār atteikties no riska |  |
|  | 10. kl. Kāds es esmu saskarsmē ar citiem |  |
|  | 11. kl. Nākotnes iespēju izzināšana |  |
|  | 11. kl. Darba tirgus un pieprasījums |  |
|  | 11. kl. Radošā domāšana palīgs karjeras plānošanā |  |
|  | 11. kl. Tavas intereses un profesiju tipi |  |
|  | 11. kl. Profesiju standarti. Profesiju klasifikators |  |
|  | 12. kl. CV un motivācijas vēstule |  |
|  | 12. kl. Mans karjeras plāns |  |
|  | 12. kl. Lēmumu pieņemšana un īstenošana |  |
|  | 12. kl. Kā radīt pozitīvu iespaidu darba devējam | 1 |
|  | 12. kl. Veselīga konkurence un sāncensība | 1 |
|  | 12. kl. Mūsu skolas absolventu sasniegumi un profesionālā izaugsme | 1 |

**Sasniedzamais rezultāts:**

* prot analizēt savu pašvērtējumu un apzinās tā nozīmi personības izaugsmē un attiecību veidošanā;
* apzinās savu identitāti un personīgo potenciālu;
* analizē un pieņem lēmumus, izvirza prioritātes, kas sekmē mērķu sasniegšanu;
* apzinās savu lēmumu darbības sekas, spēj sekot saviem nodomiem un mērķiem;
* prot risināt konfliktus, meklējot kompromisu un pieņemot atbildīgus lēmumus;
* ievēro taisnīguma, godīguma principu un darba tikumu;
* ir gatavs uzņemties atbildību;
* prot piedalīties lēmumu pieņemšanā un sadarboties;
* izprot brīvprātīgā darba nozīmi, zina par brīvprātīgā darba iespējām savā pilsētā, novadā, Latvijā un ārvalstīs;
* apzinās izglītības piedāvājumu un pieejamību Latvijā un pasaulē;
* izprot Latvijas izglītības sistēmu un savas tālākās izglītības iespējas;
* zina, kur meklēt informāciju par iespējām turpināt izglītību un ar to saistītajiem studiju fondiem, stipendijām, kredītiem gan Latvijā, gan ārvalstīs;
* izprot nepārtraukta izglītošanās procesa un darba lomu un nozīmi savā dzīvē;
* izprot nodarbinātības tendences mūsu valstī un pasaulē;
* ir apzināta informācija par darba tirgus perspektīvām, kas ļauj izšķirties par attiecīga lēmuma pieņemšanu karjeras izvēlē;
* ir gatavs pieņemt alternatīvus lēmumus karjeras izvēlē;
* ir iepazinis dažādas darba vietas, darba devēju prasības, darba pienākumus;
* pārzina darba meklēšanas procesu.

**Karjeras izglītības tematiskais plānojums**

|  |  |  |  |  |  |
| --- | --- | --- | --- | --- | --- |
| **Tematiskais virziens, iespējamais norises laiks** | **Karjeras izglītības saturs** | **Sasniedzamais rezultāts. Izglītojamā karjeras vadības prasmju (KVP) veidošanās/pilnveide** | **Atbildīgais** | **Pieaicinātie** | **Resursi** |
| **Pedagogu izglītošana karjeras vadības jautājumu iekļaušanā** **mācību priekšmetu saturā un ārpusstundu darbā** |
| **Visu gadu** | Seminārnodarbības pedagogiem par dažādām karjeras izglītības tēmām, pēc katra iespējām atsevišķi | Dalībnieki ir saņēmuši metodisko materiālu un apguviši praktiskus paņēmienus karjeras izglītības realizēsanai klases un mācību priekšmetu stundās | R.Detlava veic kursu apliecību uzskaiti | Lektors, karjeras konsultants. Karjeras izglītības metodiķis | Semināra norises vieta, kursu maksa |
| **Izglītojamā personības izzināšana** |
| **Oktobris**Klases stundās | Nodarbības interešu, dotumu, spēju, stipro pušu, mērķu, mācīšanās motivācijas izzināšanā, vērtību noteikšanā. | Izglītojamie ir iepazinušies ar personības izpētes metodēm un paņēmieniem. | L.Vecums-Veco piedāvā karjeras izglītības materiālus | NVA darbinieki | Pavairoti izpētes materiāli, darba lapas. Pieejami internet resursi (testi datora programmās) |
| **“Projesiju pasaules” izzināšana** |
| **Novembris**Mācību priekšmetu stundās | Mācību ekskursijas uz kultūras iestādēm un uzņēmumiem. (iepazīšanās ar apskatesobjektu darbinieku profesijām un viņu veicamā darba saturu) | Izglītojamie ir paplašinājuši zināšanas par dažādu iestāžu, uzņēmumu darbinieku profesijām. | Ekskursijas vadītājs un organizētājs | Ekskursiju gidiNozaru speciālisti | Līdzekļi ekskursiju apmeklējumam |
| **Pedagogu un vecāku izglītošana** |
| **Decembris**Ziemassvētku brīvlaikā | Seminārnodarbība “Izglītojamo vajadzību ievērošana dažādos vecumposmos karjeras vadības prasmju veidošanā/pilnveidošanā” | Pedagogi un vecāki ir pilnveidojuši zināšanas par bērnu un jauniešu attīstības īpatnībām, to respektēšanu karjeras izglītības satura apguvē un karjeras vadības prasmju veidošanā. | Skolas administrācija | Lektori – speciālisti karjeras vadības jautājumos | Atalgojume lektoram, telpa, pavairoti materiāli, prezentēšanas demonstrēšanas resursi |
| **“Darba pasaules iepazīšana”** |
| **Janvāris**Klases stundas | Tematiskas nodarbības par profesiju daudzveidību. “Virtuālā ēnošana” internetresursos:[www.profesijupasaule.lv](http://www.profesijupasaule.lv)[www.nva.gov.lv](http://www.nva.gov.lv)[www.prakse.lv](http://www.prakse.lv)[www.jaunatne.gov.lv](http://www.jaunatne.gov.lv)  | Izglītojamie ir paplašinājuši priekšstatu par dažādu profesiju darba vietu vidi, pētot attēlu galerijas, ir izzinājuši profesiju apguves iespējas | Klašu audzinātāji | Informātikas skolotājs | IT resursiUzskates līdzekļi |
| **Karjeras izglītības informatīvi metodiskais centrs skolas bibliotēkā** |
| **Visu mācību gadu** | Karjeras izglītības materiālu tematiska sakārtošana un datu bāzes veidošana/papildināšana | Skolas bibliotēkā ir izveidota informatīvi metodiskā karjeras izglītības sadaļa. | Bibliotekārs | Karjeras izglītības programmas veidotāji | Karjeras izglītības metodiskie, informatīvie un izdales materiāli, DVD, foto, video |
| **Karjeras izglītības sadaļas uzturēšana skolas mājaslapā** |
| **Visu mācību gadu** | Karjeras sadaļas izveide un uzturēšana, informācijas atjaunošana skolas mājas lapā [www.nvsk.lv](http://www.nvsk.lv)  | Izglītojamie iemācās strādāt ar mājaslapas saturu | Mājas lapas uzturētājs, atbildīgais pedagogs L.Vecums-Veco | IT speciālists | IKTInterneta resursiKarjeras izglītības materiāliFoto/video/DVD |

**5. KARJERAS IZGLĪTĪBĀ IZMANTOJAMĀS METODES**

|  |  |  |
| --- | --- | --- |
| **N.p.k.** | **Metode** | **Prasmes** |
| 1. | Anketēšana/aptauja | Apgūt prasmi konkrēti atbildēt uz jautājumiem, prast izteikt savu domu konkrēti un īsi.Ieinteresēt audzēkni izzināt sevi, savas izglītības iespējas, darba pasaules iespējas.Attīstīt prasmi kritiski domāt. |
| 2. | Analīze | Prast objektīvi novērtēt un atšķirt savas vērtības no vispārpieņemtajām dzīves vērtībām.Apgūt prasmes, lai ,,gribu, varu, vajag’’ veidotu vienotu kopumu. |
| 3. | Brīvais raksts | Veidot prasmi brīvi izteikt rakstiski savas domas un izjūtas. |
| 4. | Darbs ar informācijas avotiem | Prast atrast, atlasīt un izvērtēt informāciju. |
| 5. | Darbs grupās | Apgūt iemaņas darboties komandā, plānot darbu, sadalot pienākumus. |
| 6. | Darbs pāros | Veidot prasmes sadarboties, uzklausīt otru, pārrunāt neskaidrības, ja nepieciešams, ievērot kompromisu. |
| 7. | Diskusija | Mācīties izteikt mutiski savu viedokli, to pamatot, argumentēt, uzklausīt citu domas.Meklēt problēmu risinājumu. |
| 8. | Ekskursijas | Iepazīstināt ar reālu darba vidi, karjeras iespēju daudzveidību, jaunām tehnoloģijām. |
|  | Eseja | Apgūt prasmi izteikties, pamatot savu viedokli, apgūt argumentācijas prasmes rakstiskā veidā. |
|  | Individuālais darbs | Mācīties strādāt patstāvīgi. |
|  | IT tehnoloģiju izmantošana | Attīsta prasmi lietot mūsdienas tehnoloģijas informācijas iegūšanā, saglabāšanā un apkopošanā. |
| 16. | Pārrunas/sarunas | Apgūst prasmes veidot mērķtiecīgu dialogu, noskaidrot viedokli, iegūt informāciju pārrunu ceļā, nenovirzoties no tēmas, uzdot jautājumus un atbildēt uz tiem. |
| 17. | Pašvērtējums/pašanalīze | Veidot kompleksu savas darbības, uzskatu, spēju, interešu, rakstura novērtēšanas un analīzes prasmi. |
| 21. | Prezentācija | Apgūt prasmes un iemaņas parādīt sevi un savu padarīto darbu. |